cyanic-selkie/wikianc huggingface dataset:
Μουλέν Ρουζ: Λα Γκουλύ
Ιστορικές πληροφορίες
Αν και το Μουλέν Ρουζ: Λα Γκουλύ ήταν η πρώτη απόπειρα του Τουλούζ-Λωτρέκ στη λιθογραφία, η κατανόησή του για τις δυνατότητες του μέσου ήταν τόσο μεγάλη, που δημιούργησε άμεση αίσθηση. Τα 3000 αντίτυπα που μοιράστηκαν γύρω από το Παρίσι γοήτευσαν το κοινό με τον εντυπωσιακό σχεδιασμό τους, τα τολμηρά χρώματα και την πρωτοποριακή χρήση των σιλουέτων που είχαν ιαπωνική έμπνευση. Επίτηδες στοχευμένη στην χορεύτρια Λα Γκολουά της οποίας οι ενεργητικές κλωτσιές και η ακόρεστη όρεξή της την είχαν κάνει διάσημη, δίνοντας στην αφίσα πρόσθετη δημοσιότητα. Ωστόσο, η καλλιτεχνική δεξιότητα του Τουλούζ-Λωτρέκ ήταν αυτή που τον έκανε εν μια νυκτί αστέρι.
Εξωτερικοί σύνδεσμοι
Κατηγορία:Έργα ζωγραφικής του Ανρί ντε Τουλούζ-Λωτρέκ
Φάνης Χριστοδούλου
Ο Φάνης Χριστοδούλου (γεννήθηκε Ελευσίνα, 22 Μαΐου 1965) είναι Έλληνας πρώην διεθνής καλαθοσφαιριστής και αποτελεί μία από τις σημαντικότερες μορφές στην ιστορία του αθλήματος στην Ελλάδα και ίσως η πληρέστερη όλων. Ήταν μαζί με τους Νίκο Γκάλη, Παναγιώτη Γιαννάκη και Παναγιώτη Φασούλα οι σημαντικότεροι παίκτες της Εθνικής Ελλάδας για πολλά χρόνια. Ως παίκτης μπορούσε να αγωνιστεί σε όλες τις θέσεις κατά τη διάρκεια του αγώνα (παλαιότερα στην ορολογία του αθλήματος της χώρας μας για να αποδοθεί αυτός ο όρος χρησιμοποιούνταν η λέξη "ταλέντο": στην πορεία όμως άλλαξε σημασία και χρησιμοποιείται ευρέως για κάποιον χαρισματικό παίκτη νεαρής ηλικίας. Στα αγγλικά ο όρος που χρησιμοποιείται για να αποδοθεί η αρχική σημασία του "ταλέντου" είναι "all-around-player"). Ήταν εξαιρετικος στη θέση του σμολ φόργουορντ αλλά και ως πάουερ φόργουορντ, όμως όταν χρειαζόταν μπορούσε να γίνει ένας εξίσου καλός σούτιγκ γκαρντ αλλά και αξιόμαχος σέντερ (έστω και με δυσκολία λόγω ύψους). Μεγάλη έφεση στο τρίποντο, εξαιρετικός στην πάσα και συνήθως αναλάμβανε το μαρκάρισμα του καλύτερου παίκτη της αντίπαλης ομάδας. Πολλοί τον συνέκριναν με τον Τσαρλς Μπάρκλεϊ ο οποίος μάλιστα είχε πει: "Με έχουν δυσκολέψει αρκετοί παίκτες στο ΝΒΑ αλλά θυμάμαι ένας παίκτης της Εθνικής Ελλάδας που με έπαιξε απίστευτη άμυνα στο Μουντομπάσκετ. Ήταν το νούμερο 15." Γνωστός και ως "μπέμπης" του ελληνικού μπάσκετ που έγραψε τη δική του ιστορία με τη φανέλα του Πανιωνίου και της Εθνικής Ελλάδας, βρίσκεται ανάμεσα στους υποψήφιους για είσοδο στο FIBA Hall of Fame για το 2022. Το καλοκαίρι του 2022 ανέλαβε καθήκοντα γενικού αρχηγού του Πανιωνίου. Αδελφός του είναι ο επίσης πρώην διεθνής καλαθοσφαιριστής Χρήστος Χριστοδούλου.
Καριέρα
Η καταγωγή του είναι από τα Ροζενά Κορινθίας. Το προσωνύμιο Μπέμπης δεν άργησε να του κολλήσει και παρέμεινε μέχρι το τέλος της καριέρας του.
Ξεκίνησε τη σταδιοδρομία του από το σωματείο της Δάφνης, πριν μεταπηδήσει στον Πανιώνιο το 1983 και γίνει ο ηγέτης της ομάδας για πολλά χρόνια. Η συμφωνία μεταξύ Δάφνης και Πανιωνίου έκλεισε με ποσό 3 εκατομμυρίων δραχμών, ενώ παράλληλα παραχωρήθηκαν στην Δάφνη οι παίκτες Κούτρας, Μπέλσης, Κωνσταντώνης, Κιούσης, Ολύμπιος και ο Μάκης Δενδρινός. Οι σχέσεις των δύο συλλόγων ήταν ιδιαίτερα στενές από το 1977 και έτσι οι προσπάθειες των μεγάλων αθηναϊκών δεν είχαν αποτέλεσμα. Το 1989 επιλέχθηκε από τους Ατλάντα Χοκς στο νούμερο 90 του ντραφτ αλλά ποτέ δεν πήρε τη μεγάλη απόφαση για να παίξει στον NBA. Στον "ιστορικό" αγωνίστηκε για 13 συνεχόμενες χρονιές και έγινε ταυτόσημο με τον μπασκετικό Πανιώνιο που φιγουράριζε στις 4 καλύτερες ομάδες της χώρας με εξαίρεση την τελευταία χρονιά του "μπέμπη" στην ομάδα της Νέας Σμύρνης, όπου έμειναν εκτός πλέι οφ μετά από πάρα πολλά χρόνια. Με τον Πανιώνιο κατέκτησε το Κύπελλο Ελλάδας το 1991 στο Στάδιο Ειρήνης και Φιλίας (73–70) με αντίπαλο τον τότε κάτοχο του Κυπέλλου Κυπελλούχων Ευρώπης ΠΑΟΚ. Ο Χριστοδούλου σημείωσε 22 πόντους στον τελικό.
Στην Ευρώπη η μεγαλύτερη διάκριση του Χριστοδούλου σε συλλογικό επίπεδο ήταν η πορεία μέχρι τον ημιτελικό του Κυπέλλου Κόρατς το 1994 όπου απεναντί του βρέθηκε πάλι ο ΠΑΟΚ, όμως δεν επαναλήφθηκε το 1991 και η ομάδα της Θεσσαλονίκης προκρίθηκε και στη συνέχεια κατέκτησαν το τρόπαιο στον τελικό.
Στο τέλος της καριέρας του, πήγε στον Παναθηναϊκό, τον οποίο βοήθησε να κατακτήσει το Πρωτάθλημα Ελλάδας (1998) μετά από 14 χρόνια, και με τον οποίο κατέκτησε το μοναδικό του συλλογικό τρόπαιο πρωταθλήματος με νίκη στον τελικό επί του ΠΑΟΚ. Μετά το τέλος αυτής της σεζόν, το καλοκαίρι του 1998 ανακοίνωσε την οριστική του αποχώρηση από το άθλημα σε ηλικία 33 ετών, μιας και οι χρόνιοι τραυματισμοί δεν του επέτρεπαν να συνεχίσει να αγωνίζεται ανταγωνιστικά. Χαρακτηριστικό είναι ότι ο Χριστοδούλου από πολύ νωρίς αγωνιζόταν με πρόβλημα και στα δύο γόνατα (δεν αποχωριζόταν ποτέ τις επιγονατίδες) και παρά τις καταχρήσεις που πολλοί υποστηρίζουν ότι έκανε στα θέματα διατροφής, δεν μετακόμισε ποτέ από τη λίστα των κορυφαίων καλαθοσφαιριστών στην Ευρώπη.
Η ΚΑΕ Πανιώνιος για να τον τιμήσει απέσυρε τη φανέλα με το νούμερο 4 προς τιμήν του. Επίσης και η ΚΑΕ Παναθηναϊκός τον έχει τιμήσει για τη συνολική του προσφορά μαζί με τους Νίκο Γκάλη και Κώστα Παταβούκα.
Εθνική Ελλάδας
Δύο χρόνια αργότερα κατέκτησε το αργυρό μετάλλιο στο Ευρωπαϊκό Πρωτάθλημα του Ζάγκρεμπ. Με δικό του τρίποντο στο τέλος του ημιτελικού αγώνα εναντίον της Σοβιετικής Ένωσης, η εθνική νίκησε 81–80 και πέρασε στον τελικό της διοργάνωσης. Είχε μέσο όρο 10 πόντους με καλύτερο παιχνίδι του αυτό του ημιτελικού με 12.
Συμμετείχε ακόμα στα Ευρωπαϊκά Πρωταθλήματα του 1991,1993,1995 και 1997. Στις διοργανώσεις του 1993 και του 1995 μέλος της καλύτερης πεντάδας, στη δεύτερη δε διοργάνωση της Αθήνας ήταν πρώτος σκόρερ της εθνικής ομάδας με 10,6 πόντους. Στο Ευρωμπάσκετ του 1997 διετέλεσε αρχηγός της Εθνικής ομάδας. Αγωνίστηκε σε τρία Παγκόσμια  Πρωταθλήματα του 1986, 1990, 1994 όπως και στους Ολυμπιακούς Αγώνες του 1996.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ17 Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Δάφνης Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Παναθηναϊκού Κατηγορία:Σμολ φόργουορντ Κατηγορία:Πάουερ φόργουορντ Κατηγορία:Παίκτες νικητές Ευρωμπάσκετ Κατηγορία:Καλαθοσφαιριστές στους Θερινούς Ολυμπιακούς Αγώνες 1996 Κατηγορία:Καλαθοσφαιριστές Παγκοσμίου Πρωταθλήματος 1986 Κατηγορία:Καλαθοσφαιριστές Παγκοσμίου Πρωταθλήματος 1990 Κατηγορία:Καλαθοσφαιριστές Παγκοσμίου Πρωταθλήματος 1994 Κατηγορία:Καλαθοσφαιριστές Ευρωμπάσκετ 1987 Κατηγορία:Καλαθοσφαιριστές Ευρωμπάσκετ 1989 Κατηγορία:Καλαθοσφαιριστές Ευρωμπάσκετ 1993 Κατηγορία:Καλαθοσφαιριστές Ευρωμπάσκετ 1995 Κατηγορία:Καλαθοσφαιριστές Ευρωμπάσκετ 1997
Κατάλογος πολιτειών και ενωσιακών επικρατειών της Ινδίας ανά ποσοστό νοικοκυριών με ηλεκτρικό ρεύμα
μικρογραφία|290x290εσ|Ινδική μέλη από διείσδυση ηλεκτρικής ενέργειας από το 2018 Αυτός είναι ένας κατάλογος των πολιτειών και ενωσιακών επικρατειών της Ινδίας, καταταγμένες ανά ποσοστό νοικοκυριών που έχουν ηλεκτρικό ρεύμα ως πηγή φωτισμού. Τα στοιχεία βασίζονται στα στοιχεία του 2011 και του 2001, όπως δημοσιεύονται από την ινδική απογραφή του 2011 και την Εθνική Έρευνα για την Οικογενειακή Υγεία (ΕΕΟΥ) του 2015-16. Η προεπιλεγμένη κατάταξη βασίζεται στην έρευνα του 2015-16.
Ρόντρι ο Μέγας
Ο Ρόντρι απ Μέρφυν (oυαλικά: Rhodri ap Merfyn), αργότερα γνωστός ως Ρόντρι ο Μέγας (Rhodri Mawr, αγγλικα: Rhodri the Great), ήταν βασιλιάς του Ουαλικού βασιλείου Γκουίνεθ από το 844, όταν διαδέχθηκε τον πατέρα του, βασιλιά Μέρφυν, έως το 873 ή 877. Κατέλαβε το βασίλειο του Πόουις (ουαλικά: Powys) το 856 και το Σέισελουγκ (Seisyllwg) το 871. Στα Χρονικά του Άλστερ αποκαλείται «βασιλιάς των Βρετανών». Κατά την διάρκεια της βασιλείας του αντιμετώπισε πιέσεις από το βασίλειο της Αγγλίας και απέκρουσε με επιτυχία τις επιθέσεις των Βίκινγκ. Υπάρχει ασυμφωνία στις ιστορικές πηγές αναφορικά με το έτος θανάτου του Ρόντρι. Το Χρονικό των Πριγκήπων αναφέρει πως ο Ρόντρι πέθανε σε μάχη το 873, ενώ τα Χρονικά της Ουαλίας φαίνεται να τοποθετούν τον θάνατό του το 877. Μετά τον θάνατό του ο Ρόντρι άφησε την επικράτειά του στους έξι γιούς του, ώστε να την μοιράσουν μεταξύ τους. Σύμφωνα με την παράδοση, ο μεγαλύτερος γιός του, Άναραουντ, ανέλαβε το βασίλειο του Γκουίνεθ (873-77 - 916) και έγινε πρώτος βασιλιάς του νεοϊδρυθέντος οίκου των Άμπερφραου.
Παραπομπές
Κατηγορία:Ιστορία της Ουαλίας
Νόσος του Πάρκινσον
Η νόσος του Πάρκινσον (ΝΠ), γνωστή και ως ιδιοπαθής ή πρωτοπαθής παρκινσονισμός ή τρομώδης παράλυση, είναι μια εκφυλιστική διαταραχή του κεντρικού νευρικού συστήματος. Τα κινητικά συμπτώματα της νόσου Πάρκινσον είναι απόρροια του θανάτου των ντοπαμινεργικών κυττάρων της μέλαινας ουσίας, το στρώμα φαιάς ουσίας που διαχωρίζει την καλύπτρα του μεσεγκεφάλου από το εγκεφαλικό στέλεχος, με την αιτία αυτού του κυτταρικού θανάτου να μην έχει κατανοηθεί από την επιστήμη. Στα πρώτα στάδια της νόσου, τα πιο προφανή συμπτώματα είναι κινητικά και περιλαμβάνουν τρόμο, ακαμψία, βραδυκινησία και δυσχέρεια στην βάδιση (κλασσική τετράδα συμπτωμάτων της νόσου). Αργότερα, μπορεί να εμφανιστούν ψυχιατρικές εκδηλώσεις , με την άνοια να εμφανίζεται στα απότερα στάδια της νόσου, ενώ η κατάθλιψη είναι το συχνότερο σύμπτωμα. Η νόσος περιλαμβάνει επίσης αισθητικές διαταραχές καθώς και διαταραχές ύπνου. Η νόσος Πάρκινσον είναι συχνότερη στη τρίτη ηλικία και συχνότερα στις ηλικίες άνω των 50 ετών. Υπολογίζεται ότι περίπου 1% του γενικού πληθυσμού άνω των 65 ετών πάσχει από την νόσο.
Τα κινητικά συμπτώματα ονομάζονται συνολικά παρκινσονισμός ή παρκινσονικό σύνδρομο. Η νόσος Πάρκινσον ορίζεται συχνά ως παρκινσονικό σύνδρομο με ιδιοπαθή (άγνωστη) αιτιολογία, αν και μερικές άτυπες περιπτώσεις έχουν γενετικό υπόβαθρο. Πολλοί παράγοντες κινδύνου καθώς και προστατευτικοί παράγοντες έχουν διερευνηθεί: οι ισχυρότερες ενδείξεις, αφορούν τον αυξημένο κίνδυνο για ΝΠ στην έκθεση σε συγκεκριμένα φυτοφάρμακα, ενώ υπάρχουν ενδείξεις για τον προστατευτικό ρόλο του καπνίσματος στην εκδήλωση της νόσου.
Η παθοφυσιολογία της νόσου χαρακτηρίζεται από την συσσώρευση της πρωτεΐνης  α-συνουκλεΐνη σε σωμάτια (σωμάτια Lewy), που βρίσκονται στους νευρώνες και από την ανεπαρκή παραγωγή και λειτουργία της ντοπαμίνης που παράγεται στους κεντρικούς νευρώνες του μεσεγκεφάλου. Τα σωμάτια του Lewy είναι χαρακτηριστικά της νόσου και η κατανομή τους ποικίλει από ασθενή σε ασθενή. Η ανατομική κατανομή των σωματίων συνδέεται άμεσα με την βαρύτητα της νόσου. Η διάγνωση των τυπικών περιπτώσεων γίνεται κλινικά με βάση τα συμπτώματα, ενώ εξετάσεις όπως η νευροαπεικόνιση  γίνονται για επιβεβαίωση.
Οι μοντέρνες θεραπείες είναι αποτελεσματικές στον περιορισμό των πρώιμων κινητικών συμπτωμάτων της νόσου, κυρίως με την χρήση της λεβαντόπας και των περιφερικών νταπαμινικών αγωνιστών. Καθώς η νόσος εξελίσεται και οι ντοπαμινεργικοί νευρώνες συνεχίζουν να αποπίπτουν, τα φάρμακα αυτά σταδιακά αποτυγχάνουν και συγχρόνως προκαλούν την χαρακτηριστική  ανεπιθύμητη ενέργεια της δυσκινησίας (φαινόμενο on-off). Συγκεκριμένη δίαιτα και ορισμένες μορφές φυσικοθεραπείας έχουν δείξει ότι μπορούν να βελτιώσουν τα συμπτώματα της νόσου. Χειρουργικές επεμβάσεις, καθώς και ο εν τω βάθει εγκεφαλικός ερεθισμός έχουν χρησιμοποιηθεί για την μείωση των συμπτωμάτων σε σοβαρές περιπτώσεις που τα φάρμακα αποτυγχάνουν. Οι νεότερες έρευνες περιλαμβάνουν την χρήση νέων ζωικών μοντέλων της νόσου, την γονιδιακή θεραπεία καθώς και μεταμοσχεύσεις βλαστοκυττάρων και νευροπροστατευτικών παραγόντων. Υπάρχουν επίσης φαρμακευτικές θεραπείες για τα μη-κινητικά συμπτώματα τη νόσου, όπως οι διαταραχές του ύπνου και άλλα ψυχιατρικά συμπτώματα.
Η νόσος πήρε το όνομα της από τον Άγγλο γιατρό James Parkinson που δημοσίευσε την πρώτη περιγραφή της νόσου (An Essay on the Shaking Palsy) το 1817. Πολλοί διεθνείς οργανισμοί προωθούν την ενημέρωση για την νόσο καθώς και την έρευνα για την βελτίωση του επιπέδου ζωής των ασθενών. Στις προσπάθειες ενημέρωσης του κοινού περιλαμβάνεται και η διεθνής ημέρα για την νόσο του Πάρκινσον στις 11 Απριλίου με σύμβολο την κόκκινη τουλίπα. Στις διάσημες προσωπικότητες που έχουν κάνει προσπάθειες επαγρύπνησης του κοινού για την νόσο συγκαταλέγονται ο ηθοποιός Μάικλ Τζέι Φοξ, ο ολυμπιονίκης ποδηλάτης Davis Phinney και ο μποξέρ Μοχάμεντ Άλι. Η νόσος του Πάρκινσον δεν προσβάλει μόνο ανθρώπους αλλά και άλλα πρωτεύοντα, που έχουν χρησιμοποιηθεί για την μελέτη της νόσου.
Παραπομπές
Παρκινσον Παρκινσος
Ισότοπα του λευκόχρυσου
Σημειώσεις
Κατηγορία:Λευκόχρυσος λευκοχρυσος
Βιγιαρρίκα (ηφαίστειο)
μικρογραφία|250px|Το ηφαίστειο και η λίμνη Βιγιαρίκα Το Βιγιαρίκα (ισπανικά: Villarrica) είναι ενεργό ηφαίστειο στην Χιλή. Το ηφαίστειο δεσπόζει πάνω από την πόλη Βιγιαρρίκα και τη λίμνη Βιγιαρρίκα. Είναι το πιο δυτικό από μια σειρά τριών στρωματοηφαιστείων, τα Κετρουπιγιάν και Λανίν, τα οποία είναι ευθυγραμμισμένα κάθετα στις Άνδεις. Υπεύθυνο για την ευθυγράμμιση θεωρείται το ρήγμα Γκάστρε. Τα τρία ηφαίστεια αποτελούν το Εθνικό Πάρκο Βιγιαρίκα. Η ανάβαση στο ηφαίστειο είναι δημοφιλής και κατά τη διάρκεια του καλοκαιριού γίνονται αρκετές αναβάσεις με οδηγούς. To ηφαίστειο έχει ύψος 2.847 μέτρα και οι παγετώνες του καλύπτουν 40 τετραγωνικά χιλιόμετρα, κυρίως στις νότιες πλαγιές.
Πηγές
Κατηγορία:Ηφαίστεια της Χιλής Κατηγορία:Άνδεις
Ανάντιρ
Η πόλη θεμελιώθηκε ως Νοβομαρίνσκ στις 3 Αυγούστου 1889, κοντά στο σημείο που οι πρώτοι εξερευνητές της Σιβηρίας είχαν ιδρύσει το φρούριο Ανάντιρ το 1649 - και που στο πέρασμα του χρόνου είχε λάβει διάφορες χρήσεις όπως εμπορικός σταθμός, φυλακή, τόπος εξορίας κλπ. Η ιστορική ονομασία επανήλθε το 1923. Πάντως οι ιθαγενείς Τσούκτσι χρησιμοποιούν άλλες ονομασίες όπως Καγκιρλίν (στόμα) και Βεν (φάρυγγας), περιγραφικές της γεωγραφικής της θέσης.
Βασική παραγωγική δραστηριότητα στο Ανάντιρ είναι η αλιεία, όταν η θάλασσα δεν είναι παγωμένη. Μεγάλο ποσοστό των κατοίκων του είναι στρατιωτικοί ή απασχολούνται σε σχετικές υπηρεσίες - η περιοχή είναι έντονα στρατιωτικοποιημένη, αφού βρίσκεται λίγες δεκάδες χιλιόμετρα από την Αλάσκα.
Το αεροδρόμιο της πόλης ονομάζεται Ούγκολνι. Εξυπηρετεί κυρίως την τοπική εταιρία Τσουκοτάβια που συνδέει με μικρά ελικοφόρα τις απομονωμένες περιοχές της Τσουκότκα, καθώς και αραιές πτήσεις από Μόσχα.
Επιχείρηση Ανάντιρ
Το όνομα της πόλης είχε δοθεί το 1962 ως κωδική ονομασία στην επιχείρηση εγκατάστασης σοβιετικών πυραύλων με πυρηνικές κεφαλές στην Κούβα, η οποία οδήγησε σε μία από τις χειρότερες διπλωματικές κρίσεις του Ψυχρού Πολέμου.
Η ονομασία της επιχείρησης, μαζί με τον εφοδιασμό όσων θα συμμετείχαν με εξοπλισμό επιβίωσης στην Αρκτική ζώνη, ήταν μία προσπάθεια των σοβιετικών να αποπροσανατολίσουν τις αμερικανικές μυστικές υπηρεσίες και να στρέψουν την προσοχή τους στην Τσουκότκα αντί για τον Ατλαντικό.
Παραπομπές
Κατηγορία:Αυτόνομος θύλακας Τσουκότκα Κατηγορία:Ασιατικές πόλεις της Ρωσίας
Μία Καλίφα
Η Μια Καλίφα (Mia Khalifa) είναι προσωπικότητα των μέσων κοινωνικής δικτύωσης και πρώην ηθοποιός πορνογραφικών ταινιών.
Γεννημένη στη Βηρυτό το 1993, η Καλίφα μετακόμισε στις Ηνωμένες Πολιτείες το 2001. Άρχισε να παίζει σε πορνογραφικές ταινίες τον Οκτώβριο του 2014 και τον Δεκέμβριο κατέλαβε την πρώτη θέση στην ιστοσελίδα Pornhub. Η επιλογή σταδιοδρομίας της συνδέθηκε με τις συρράξεις στη Μέση Ανατολή, ειδικά για ένα βίντεο στο οποίο φορούσε το ισλαμικό χιτζάμπ. Μετά από τρεις μήνες, η Καλίφα αποσύρθηκε από την βιομηχανία του πορνό.
Παραπομπές
Κατηγορία:Γυναίκες ηθοποιοί πορνογραφικών ταινίων
Πάπας Βαλεντίνος
Ο Πάπας Βαλεντίνος (Papa Valentino, 800 - 10 Οκτωβρίου 827) ήταν Πάπας για δύο μήνες το 827.
Βιογραφία
Γεννημένος στη Ρώμη, ο Βαλεντίνος ήταν γιος ενός Ρωμαίου ευγενή ονόματι Λεόντιος.
Σύμφωνα με το Liber Pontificalis χειροτονήθηκε διάκονος από τον Πάπα Πασχάλη Α΄ (817-824), ο οποίος τον έκανε και αρχιδιάκονο. Διατήρησε το αξίωμα αυτό και επί των ημερών του Πάπα Ευγένιου Β΄, μετά το θάνατο του οποίου εξελέγη ομόφωνα Πάπας από κλήρο, ευγενείς και λαό της Ρώμης.
Τίποτε άλλο δεν είναι γνωστό για την Παποσύνη του Βαλεντίνου, προφανώς λόγω της βραχύτητάς της.
Εξωτερικοί σύνδεσμοι
Κατηγορία:Πάπες Κατηγορία:Ιταλοί Πάπες Κατηγορία:Πάπες 9ου αιώνα
Κυβέρνηση Αλέξανδρου Ζαΐμη 1917
Η Κυβέρνηση Αλέξανδρου Ζαΐμη (Απρίλιος - Ιούνιος 1917) ήταν κυβέρνηση διορισμένη από τον βασιλιά Κωνσταντίνο, σε μια κρίσιμη στιγμή της νεοελληνικής ιστορίας.
Οι συμμαχικές δυνάμεις -μέσω του επίσημου διαπραγματευτή τους με τις αντιμαχόμενες παρατάξεις, Κάρολου Ζοννάρ- είχαν ήδη αποφασίσει την εκθρόνιση του βασιλιά Κωνσταντίνου - («Ὁ Βασιλεύς Κωνσταντῖνος ἔπρεπε νά ἀπέλθῃ ἐξ Ἑλλάδος καί ὁ Ἐλευθέριος Βενιζέλος ἔπρεπε νά ἐπανέλθῃ εἰς τάς Ἀθήνας» ) και η κυβέρνηση δεν είχε κανένα περιθώριο πρωτοβουλίας ή διαφορετικής πολιτικής.
Στις 29 Μαΐου 1917, επιδόθηκε στην ελληνική κυβέρνηση τελεσίγραφο της Αντάντ, που απαιτούσε την εκθρόνιση του Κωνσταντίνου και την αντικατάστασή του από κάποιον από τους νεώτερους γιους του, με αντάλλαγμα την άρση του αποκλεισμού και την αποκατάσταση της ενότητας της χώρας. Ύστερα από πολλαπλές συσκέψεις, ο Κωνσταντίνος αποφάσισε να παραδώσει τον θρόνο στον δευτερότοκο γιο του Αλέξανδρο, ενώ ο ίδιος αποχώρησε από την Ελλάδα, στις 2 Ιουνίου 1917.
Παραπομπές
1917 04 Κατηγορία:1917 1917 04 Κατηγορία:Εθνικός Διχασμός
Παλίμψηστο του Αρχιμήδη
Το παλίμψηστο του Αρχιμήδη είναι ένα παλίμψηστο χειρόγραφο κειμένων, που περιέχει αποσπάσματα από έργα του Αρχιμήδη. Ο Παλίμψηστος Κώδικας με την ονομασία Codex C, όπως τον αναφέρει ο Χάιμπεργκ, είναι η μόνη διασωζόμενη γνωστή πηγή που περιέχει αποσπάσματα από τις πραγματείες Περί των μηχανικών θεωρημάτων, Περί των επιπλεόντων σωμάτων και Οστομάχιον. Σύμφωνα με τους γραφικούς χαρακτήρες του κειμένου χρονολογείται στον 10ο αιώνα μ.Χ. και πιστεύεται ότι πρόκειται για αντιγραφή από κάποια αρχαιότερη πηγή, η οποία δυστυχώς μάς είναι άγνωστη.
Περιεχόμενο του παλίμψηστου
Στα κείμενά του ο Αρχιμήδης, μεταξύ άλλων υπολογίζει το κέντρο βάρους μιας συμπαγούς σφαίρας και ενός παραβολοειδούς, μεγέθη που σήμερα υπολογίζουμε με τη χρήση ολοκληρωμάτων. Εκτός αυτού υπολόγισε το εμβαδόν της επιφάνειας που σχηματίζεται από μια παραβολή και μια τέμνουσα της παραβολής.
Ο υπολογισμός του εμβαδού επιφανειών ήταν θέμα εργασιών από την αρχαιότητα. Τον 5ο αιώνα π.Χ. ο Εύδοξος είχε αναπτύξει την μέθοδο της εξάντλησης σύμφωνα με τις ιδέες του Αντιφώντα. Κατά την μέθοδο αυτή, υποδιαιρούμε ένα σώμα σε πολύγωνα για να υπολογίσουμε το εμβαδόν του. Ο Εύδοξος ήδη είχε υπολογίσει το εμβαδόν ορισμένων πολύγωνων. Ο Αρχιμήδης βελτίωσε την μέθοδο αυτή και κατάφερε να υπολογίσει το εμβαδόν της παραβολής και υπολόγισε ότι ο αριθμός π είναι μια προσέγγιση που βρίσκεται μεταξύ 3+10/70 και 3+10/71.
Το ιστορικό του παλίμψηστου
Με τον όρο παλίμψηστο περιγράφονται αρχαίοι πάπυροι και περγαμηνές που επαναχρησιμοποιούνταν για γράψιμο, αφού πρώτα με την βοήθεια χημικών ουσιών (κιτρικό οξύ κλπ.) ή άλλων μεθόδων (τριβή κλπ.) καθαριζόταν η προηγούμενη στρώση γραφής. Σήμερα, με τις μοντέρνες επιστημονικές μεθόδους (ακτίνων Χ, κ.ά.) οι επιστήμονες είναι σε θέση να επανεμφανίσουν τα σβησμένα κείμενα. Το παλίμψηστο με τα έργα του Αρχιμήδη είναι περγαμηνός κώδικας του 10ου αιώνα, που περιέχει μαθηματικές πραγματείες. Περί το 1229 ο κώδικας υπέστη επεξεργασία, η γραφή σβήστηκε, τα φύλλα του αναδιατάχθηκαν, διπλώθηκαν στη μέση έτσι ώστε ένα παλιό φύλλο να αποτελέσει δύο ενός καινούργιου κώδικα, και επάνω τους γράφτηκαν λειτουργικά κείμενα. Η απόξεση δεν ήταν ολοκληρωτική, με αποτέλεσμα υπό ευνοϊκές συνθήκες να διαφαίνεται το προηγούμενο κείμενο.
Η ανακάλυψη του χειρογράφου έχει περιπετειώδη ιστορία. Πρώτος ανέφερε την ύπαρξή του ο ιστοριοδίφης Αθανάσιος Παπαδόπουλος-Κεραμεύς το 1899. Το παλίμψηστο ανήκε στη Βιβλιοθήκη του Μετοχίου του Παναγίου Τάφου στην Κωνσταντινούπολη και είχε μεταφερθεί εκεί από τη Σκήτη του Αγίου Σάββα στην Παλαιστίνη. Ο μεγάλος αναζητητής χειρογράφων Κονσταντίν φον Τίσεντορφ, που ανακάλυψε τον Σιναϊτικό Κώδικα, επισκέφθηκε την Κωνσταντινούπολη το 1846 και είδε το χειρόγραφο αλλά δεν αναγνώρισε το περιεχόμενό του. Απέσπασε μόνο ένα δίφυλλο, το οποίο κατέληξε στη βιβλιοθήκη του Πανεπιστημίου του Καίμπριτζ (Ms. Add. 1879.23). Ούτε και ο Παπαδόπουλος-Κεραμεύς μπόρεσε να διαβάσει τον κώδικα, κατάλαβε όμως ότι πρόκειται για κάποιο σημαντικό μαθηματικό έργο. Η είδηση έφτασε στον Δανό φιλόλογο Γιόχαν Χάιμπεργκ (Johan Ludwig Heiberg), ο οποίος εξέδιδε τα έργα του Αρχιμήδη. Ο Χάιμπεργκ, παρά την προχωρημένη του ηλικία, ταξίδεψε στην Κωνσταντινούπολη το 1906 για να δει τον κώδικα. Από τη μελέτη του προέκυψε ότι ο κώδικας περιείχε έναν αριθμό έργων του Αρχιμήδη γνωστών από άλλα χειρόγραφα, και μαζί με αυτά την επιστολή με τον τίτλο Περί των μηχανικών θεωρημάτων προς Ερατοσθένη έφοδος (ή απλά Μέθοδος), η οποία δεν διασώζεται σε κανένα άλλο χειρόγραφο, και της οποίας την ύπαρξη ο επιστημονικός κόσμος γνώριζε μόνο από μια απλή αναφορά στη βυζαντινή εγκυκλοπαίδεια Σούδα.
Στις ταραγμένες συνθήκες κατά τη διάρκεια και μετά τον Πρώτο Παγκόσμιο Πόλεμο το παλίμψηστο ξέφυγε από την κατοχή της Βιβλιοθήκης του Μετοχίου και εξαφανίστηκε, μέχρι που το 1998 βρέθηκε να πωλείται σε πλειστηριασμό του οίκου Christie's στην Νέα Υόρκη. Όταν έγινε γνωστή η είδηση στην Ελλάδα, υπήρξε κινητοποίηση από το Υπουργείο Πολιτισμού και από πνευματικά ιδρύματα της χώρας για να συγκεντρωθεί το απαιτούμενο ποσόν. Παράλληλα όμως το Πατριαρχείο Ιεροσολύμων κινήθηκε δικαστικά, ζητώντας να του αποδοθεί ο κώδικας, με την αιτιολογία ότι είχε κλαπεί από τη βιβλιοθήκη του Μετοχίου του στη δεκαετία του '20. Η δικαστική απόφαση δικαίωσε τον ιδιώτη ιδιοκτήτη Ρομπέρ Γκυερσάν (Robert Guersan), κληρονόμο ενός κάποιου Μαρί Λουί Σιριέ (Marie Louis Sirieix), που είχε ταξιδέψει στην Ελλάδα και την Τουρκία στη δεκαετία του 1920 και είχε πεθάνει το 1956. Τελικά ο κώδικας άλλαξε χέρια για δύο εκατομμύρια δολάρια και περιήλθε σε κάποιον ανώνυμο συλλέκτη, ο οποίος το παρέδωσε στο Μουσείο Τέχνης Ουώλτερς (Walters Art Museum) της Βαλτιμόρης για συντήρηση, ψηφιοποίηση και μελέτη.
Το Αύγουστο του 2006 μια ομάδα επιστημόνων υπό την εποπτεία του φυσικού Ούβε Μπέργκμαν κατόρθωσε να φέρει στο φως ολόκληρο το κείμενο του εγγράφου.
Εξωτερικοί σύνδεσμοι
Κατηγορία:Αρχιμήδης Κατηγορία:Παλαιογραφία
Κρις Μπαμπ
Ο Κρις Μπαμπ (Chris Babb, γενν. 14 Φεβρουαρίου 1990) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για τον Προμηθέα Πατρών.
Πρώιμη ζωή
Ο Μπαμπ γεννήθηκε και μεγάλωσε στο Κάνσας. Μετά την έβδομη τάξη, η οικογένειά του μετακόμισε στο Άρλινγκτον του Τέξας, όπου ο πατέρας του τελικά ασχολήθηκε με επιχείρηση εστίασης μπάρμπεκιου, ανοίγοντας το Babb Brothers BBQ & Blues στο κοντινό Ντάλας. Εκεί παρακολούθησε το The Oakridge School, όπου είχε κατά μέσο όρο 31,2 πόντους, βοηθώντας το σχολείο του να κάνει ρεκόρ 26-3 και να κερδίσει το πρωτάθλημα περιοχής ως τελειόφοιτος. Επίσης, είχε κατά μέσο όρο 8,1 ριμπάουντ, 7,2 ασίστ και σημείωσε συνολικά 1.125 πόντους, που αποτέλεσε ρεκόρ σχολείου.
Κολεγιακή σταδιοδρομία
Στην πρωτοετή σεζόν του στο Πεν Στέιτ, ο Μπαμπ έπαιξε με φειδώ για την ομάδα. Σε 32 αγώνες, είχε κατά μέσο όρο 2,8 πόντους και 1,1 ριμπάουντ σε 10 λεπτά ανά αγώνα. αριστερά|μικρογραφία| Ο Κρις Μπαμπ σουτάρει τρίποντο εναντίον των Κάνσας Τζέιχοκς. Στην δεύτερη χρονιά του, ήταν τρίτος στην ομάδα σε ασίστ (69) και κλεψίματα (22) και δεύτερος στα εύστοχα τρίποντα στην ομάδα, με 69/185 (37,3 %). Σε 31 αγώνες (23 ως βασικός), είχε κατά μέσο όρο 9,3 πόντους, 3,2 ριμπάουντ και 2,2 ασίστ σε 29,7 λεπτά ανά αγώνα.
Το 2011, μετακινήθηκε στο Πολιτειακό Πανεπιστήμιο της Άϊοβα. Αφού δεν αγωνίστηκε τη σεζόν 2011-12 λόγω των κανονισμών μεταγραφών του NCAA, έκανε μία καλή junior σεζόν για τους Σάικλονς, καθώς κατέλαβε τη 10η θέση στο Big 12 στα τρίποντα ανά αγώνα με 1.9. Σε 34 αγώνες (όλους βασικός), είχε κατά μέσο όρο 7,8 πόντους, 4,1 ριμπάουντ, 1,6 ασίστ και 1,0 κλέψιμο σε 33,1 λεπτά ανά αγώνα.
Το Νοέμβριο του 2012, ο Μπαμπ τιμωρήθηκε για τους δύο πρώτους αγώνες της σεζόν 2012-13 για παραβίαση των κανονισμών της ομάδας. Ονομάστηκε στην Κορυφαία Αμυντική Ομάδα Big 12 του 2013. Σε 33 αγώνες (όλους βασικός), είχε κατά μέσο όρο 9,1 πόντους, 3,4 ριμπάουντ, 2,2 ασίστ και 1,1 κλεψίματα σε 32,7 λεπτά ανά αγώνα.
Σεζόν 2013-14
Στις 28 Φεβρουαρίου 2014, ο Μπαμπ υπέγραψε 10ήμερο συμβόλαιο με τους Σέλτικς. Στις 11 Μαρτίου 2014, υπέγραψε ένα δεύτερο 10ήμερο συμβόλαιο με την ομάδα. Στις 21 Μαρτίου 2014, υπέγραψε πολυετές, μη εγγυημένο συμβόλαιο με την ομάδα.
Σεζόν 2014-15
Τον Ιούλιο του 2014, ο Μπαμπ συμμετείχε με τους Σέλτικς στο Σάμερ Λιγκ 2014. Στις 25 Σεπτεμβρίου 2014, αποδεσμεύτηκε από τους Σέλτικς. Στις 31 Οκτωβρίου 2014, εντάχθηκε ξανά στους Μέιν Ρεντ Κλος. Στις 4 Φεβρουαρίου 2015, ονομάστηκε στην ομάδα All-Star Futures για το NBA D-League All-Star Game του 2015. Στις 5 Μαρτίου 2015, σημείωσε 33 πόντους (ρεκόρ σταδιοδρομίας) στη νίκη των Ρεντ Κλος με 121-110 επί των Όστιν Σπερς.
Στις 6 Απριλίου 2015, ο Μπαμπ υπέγραψε πολυετές συμβόλαιο με τους Σέλτικς, αλλά άμεσα ανατέθηκε πίσω στους Ρεντ Κλος. Έξι ημέρες αργότερα, ανακλήθηκε από τους Σέλτικς, μετά τον αποκλεισμό των Ρεντ Κλος από τα πλέι-οφ της D-League. Δεν έπαιξε σε αγώνα για τους Σέλτικς στη δεύτερη θητεία του με την ομάδα.
Σεζόν 2015-16
Στις 27 Ιουλίου 2015, ο Μπαμπ ανταλλάχθηκε μαζί με τον Τζέραλντ Γουάλας στους Γκόλντεν Στέιτ Ουόριορς, με αντάλλαγμα τον Ντέιβιντ Λι. Στις 23 Οκτωβρίου 2015, αποδεσμεύτηκε από τους Ουόριορς, ύστερα από τη συμμετοχή του σε πέντε αγώνες προετοιμασίας.
Στις 19 Νοεμβρίου 2015, ο υπέγραψε με την Ράτιοφαρμ Ουλμ στο Πρωτάθλημα Γερμανίας. Σε 32 αγώνες πρωταθλήματος για την Ουλμ τη σεζόν 2015-16, είχε κατά μέσο όρο 10,3 πόντους, 4,0 ριμπάουντ και 3,2 ασίστ ανά αγώνα. Επίσης, είχε 10,1 βαθμούς, 2,5 ριμπάουντ, 1,7 ασίστ και 1,4 κλεψίματα σε 10 αγώνες στο EuroCup.
Σεζόν 2016-17
Στις 14 Ιουνίου 2016, ο Μπαμπ ανανέωσε το συμβόλαιο του με την Ράτιοφαρμ Ουλμ για τη σεζόν 2016-17. Ολοκλήρωσε την κανονική περίοδο, θέτοντας ένα νέο ρεκόρ για το πρωτάθλημα Γερμανίας: 100 επιτυχημένα τρίποντα (από 233 επιχειρούμενα τρίποντα, που αποτελεί 42,9% για ολόκληρη την κανονική περίοδο).
Σεζόν 2017-18
Στις 5 Ιουλίου 2017, ο Μπαμπ υπέγραψε διετές συμβόλαιο με τη Λοκομοτίβ Κουμπάν. Αποχώρησε από την ομάδα τον Ιούλιο του 2018.
Σεζόν 2018-19
Στις 15 Ιουλίου 2018, ο Μπαμπ υπέγραψε με την Μπαχτσεσεχίρ στο Πρωτάθλημα Τουρκίας.
Σεζόν 2019-20
Στις 16 Ιουλίου 2019, ο Μπαμπ μετακόμισε στην Ελλάδα για τον Προμηθέα Πατρών της Α1 Εθνικής.
Προσωπική ζωή
Ο Μπαμπ είναι γιος του Μάικ και της Νίκι Μπαμπ και έχει έναν μικρότερο αδελφό που ονομάζεται Νικ, ο οποίος παίζει καλαθοσφαίριση για το Πολιτειακό Πανεπιστήμιο της Άϊοβα. Ο ξάδερφος του, Τζον Μπαμπ, έπαιξε κολεγιακό ράγκμπι στο Πανεπιστήμιο Μπέικερ.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σούτινγκ γκαρντ Κατηγορία:Καλαθοσφαιριστές Μέιν Ρεντ Κλωζ Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές Μπόστον Σέλτικς Κατηγορία:Καλαθοσφαιριστές του NBA Κατηγορία:Καλαθοσφαιριστές Ράτιοφαρμ Ουλμ Κατηγορία:Καλαθοσφαιριστές γερμανικών συλλόγων Κατηγορία:Καλαθοσφαιριστές Λοκομοτίβ Κουμπάν Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές Μπαχτσεσεχίρ Κολέζι Σ.Κ. Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές Προμηθέα Πατρών Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές D-League
Σύντομη συνάντηση
Η ταινία Σύντομη συνάντηση (αγγλ. Brief Encounter) είναι δράμα παραγωγής 1945 σε σκηνοθεσία Ντέιβιντ Λην. Το σενάριο της ταινίας είναι βασισμένο σε μονόπρακτο του Νόελ Κάουαρντ του 1936 με τίτλο Still Life, το οποίο διασκευάστηκε για τη μεγάλη οθόνη από τους Άντονι Χέιβλοκ-Άλαν, Ντέιβιντ Λην, Ρόναλντ Νίμι. Πρωταγωνιστές της ταινίας είναι η Σίλια Τζόνσον και ο Τρέβορ Χάουαρντ που πλαισιώνονται από τους Στάνλεϊ Χόλογουεϊ, Τζόις Κάρεϊ και Σίριλ Ρέιμοντ. Η ταινία προτάθηκε 3 βραβεία Όσκαρ το 1946, μεταξύ των οποίων και για Όσκαρ Σκηνοθεσίας και Α' Γυναικείου Ρόλου, ενώ την ίδια χρονιά κέρδισε το Χρυσό Φοίνικα στο Φεστιβάλ των Καννών.
Υπόθεση
Η Λόρα Τζέσον (Σίλια Τζόνσον) και ο γιατρός Άλεκ Χάρβεϊ (Τρέβορ Χάουαρντ) συναντιούνται τυχαία στο σιδηροδρομικό σταθμό, όπου περιμένουν το τραίνο που πρόκειται να οδηγήσει τον καθένα σε αντίθετες κατευθύνσεις. Η γνωριμία τους έχει ως αποτέλεσμα την αμοιβαία συμπάθια και οι δυο τους δίνουν ραντεβού για νέα συνάντηση την επόμενη εβδομάδα την ίδια μέρα (Πέμπτη) και ώρα στο σταθμό. Οι συναντήσεις τους συνεχίζονται για πολλές εβδομάδες και σύντομα οι δυο τους διαπιστώνουν ότι έχουν ερωτευτεί ο ένας τον άλλον. Το πρόβλημά τους είναι ότι και οι δυο τους είναι παντρεμένοι κι έχουν παιδιά. Οι συναντήσεις τους είναι αρχικά δημόσιες, αλλά τα πράγματα αλλάζουν αφού το παράνομο ζευγάρι συναντά τυχαία κάποιους φίλους της Λόρα. Σύντομα οι δυο τους διαπιστώνουν ότι η σχέση τους δεν έχει μέλλον και ο Άλεκ αποφασίζει να δεχτεί μια θέση στο Γιοχάνεσμπουργκ, έτσι συναντιούνται για τελευταία φορά στο σταθμό του τραίνου για να αποχαιρετιστούν.
Πληροφορίες παραγωγής
Θρυλική ταινία του βρετανικού κινηματογράφου σε σκηνοθεσία Ντέιβιντ Λην και βασισμένη σε θεατρικό μονόπρακτο του Νόελ Κάουαρντ με τίτλο Still Life. Το μονόπρακτο του Κάουαρντ γράφτηκε το 1936 και έκανε πρεμιέρα την ίδια χρονιά στα λονδρέζικα θέατρα, μαζί με άλλα 9 μονόπρακτα που στο σύνολό τους έφεραν τον τίτλο Tonight at 8:30 με τον ίδιο τον Κάουαρντ και την Γκέρτρουντ Λόρενς. Όλες οι σκηνές του Still Life διαδραματίζονταν στο μπαρ του σιδηροδρομικού σταθμού, ενώ οι σκηνές της ταινίας διαδραματίζονται σε όλα τα μέρη τα οποία αναφέρονται στο θεατρικό. Η ταινία επενδύθηκε μουσικά από τη Σονάτα Νο 2 για πιάνο του Σεργκέι Ραχμάνινοφ.
Η κυκλοφορία της ταινίας συνοδεύτηκε από διθυραμβικές κριτικές. Οι κριτικοί στάθηκαν στον ευαίσθητο τρόπο με τον οποίο παρουσιάζονται τα γεγονότα της ταινίας και η σχέση μεταξύ δυο ανθρώπων, στις υπέροχες ερμηνείες και την ασπρόμαυρη φωτογραφία της η οποία σε συνδυασμό με τη σκηνοθετική ικανότητα του Ντέιβιντ Λην, συντέλεσε στην ρομαντική ατμόσφαιρα της ταινίας. Η ταινία προβλήθηκε κατά τη λήξη του Β' Παγκοσμίου Πολέμου, σε μια περίοδο που θεωρείται ότι οι γυναίκες είχαν μεγαλύτερη οικονομική και σεξουαλική ελευθερία και μπορούσαν να έχουν σύντομες συναντήσεις με αγνώστους. Φεμινίστριες κριτικές της περιόδου υποστήριξαν ότι η ταινία είχε ως σκοπό να την εξισορρόπηση των πραγμάτων τα οποία έπρεπε να γυρίσουν στην κατάστηση πριν τον πόλεμο. Κάποιος ιστορικός του κινηματογράφου θεώρησε την ταινία αλληγορία πάνω στον απαγορευμένο έρωτα, κάνοντας νύξη στις ερωτικές προτιμήσεις του Νόελ Κάουαρντ. Η Σύντομη συνάντηση ήταν μια από τις αγαπημένες του Ρόμπερτ Όλτμαν.
Βραβεία
Η ταινία κέρδισε το Χρυσό Φοίνικα στο Φεστιβάλ των Καννών του 1946, ενώ την ίδια χρονιά προτάθηκε και για τρία βραβεία Όσκαρ χωρίς να κερδίσει κάποιο. Η Σίλια Τζόνσον έχασε το Όσκαρ Α' Γυναικείου Ρόλου από την Ολίβια Ντε Χάβιλαντ, που βραβεύτηκε για την ερμηνεία της στην ταινία Δωσ' μου πίσω το παιδί μου (To Each his Own, 1946) κι ο Ντέιβιντ Λην έχασε το Όσκαρ Σκηνοθεσίας από τον Γουίλιαμ Γουάιλερ που βραβεύτηκε για την ταινία Τα καλύτερα χρόνια της ζωής μας (The Best Years of our Lives, 1946)''.
Βραβεία Ακαδημίας Κινηματογράφου (Όσκαρ)
Υποψηφιότητα:
Επανεκτελέσεις
Η ταινία ξαναγυρίστηκε ανεπιτυχώς το 1974 με τους Ρίτσαρντ Μπάρτον και Σοφία Λόρεν, ενώ μεταφέρθηκε αυτούσια, με τίτλο "Brief Encounter" στο θέατρο το 1996 με πρωταγωνιστές του Χέιλι Μιλς και Άντριου Τέιλορ.
Διαχρονικότητα
Το 1999 το Βρετανικό Ινστιτούτο Κινηματογράφου την κατέταξε στη 2η θέση στη λίστα με τις 100 καλύτερες βρετανικές ταινίες όλων των εποχών.
Εξωτερικοί σύνδεσμοι
Κατηγορία:Βρετανικές ταινίες Κατηγορία:Ταινίες του 1945 Κατηγορία:Βρετανικές δραματικές ταινίες Κατηγορία:Αγγλόφωνες ταινίες Κατηγορία:Νικητές Χρυσού Φοίνικα Κατηγορία:Βρετανικές ασπρόμαυρες ταινίες
Βαλέρι Πολυάκοφ
O Βαλέρι Βλαντιμίροβιτς Πολυάκοφ (Валерий Владимирович Поляков, γεννημένος ως Βαλέρι Ιβάνοβιτς Κορσούνοφ, 27 Απριλίου 1942 - 7 Σεπτεμβρίου 2022) ήταν Ρώσος πρώην κοσμοναύτης και ο κάτοχος του ρεκόρ για τη μεγαλύτερη μονή διαμονή στο διάστημα στην ανθρώπινη ιστορία. Παρέμεινε στον διαστημικό σταθμό Μιρ για περισσότερο από 14 μήνες (437 ημέρες 18 ώρες) κατά τη διάρκεια ενός ταξιδιού. Η συνολική του παραμονή στο διάστημα είναι πάνω από 22 μήνες.
Επιλεγμένος ως κοσμοναύτης το 1972, ο Πολιάκοφ έκανε την πρώτη του πτήση στο διάστημα με το Soyuz TM-6 το 1988. Επέστρεψε στην γη 240 ημέρες αργότερα με το TM-7. Ο Πολιάκοφ ολοκλήρωσε την δεύτερη πτήση του στο διάστημα το 1994-1995, περνώντας 437 ημέρες στο διάστημα μεταξύ της εκτόξευσης του Soyuz TM-18 και της προσγείωσης του TM-20, θέτοντας το ρεκόρ για το μεγαλύτερο χρονικό διάστημα που πέρασε άνθρωπος συνεχώς στο διάστημα στην ανθρώπινη ιστορία.
Παραπομπές
Κατηγορία:Σοβιετικοί ιατροί Κατηγορία:Σοβιετικοί κοσμοναύτες Κατηγορία:Ρώσοι κοσμοναύτες Κατηγορία:Ήρωες της Σοβιετικής Ένωσης
Αντώνιος Ζηλήμων
Ο Αντώνιος Ζηλήμων (1868 - 1944) ήταν Έλληνας νομικός.
Γεννήθηκε στη Σίφνο. Σπούδασε νομικά και αρχικά άσκησε τη δικηγορία. Έπειτα ακολούθησε καριέρα δικαστικού και το 1906 έγινε πρόεδρος πρωτοδικών, το 1907 εφετών, το 1911 αρεοπαγίτης και το 1922 πρόεδρος του Αρείου Πάγου, θέση στην οποία παρέμεινε μέχρι το 1933, οπότε του δόθηκε τιμητικά ο τίτλος του επίτιμου προέδρου. Υπήρξε επίσης επίτιμος διδάκτορας των πανεπιστημίων Αθηνών και Θεσσαλονίκης.
Λόγω της άρνησής του να συνεργαστεί με τους Γερμανούς περιορίστηκε στη Σίφνο, όπου και απεβίωσε το 1944.
Αντώνιος Ζηλήμων και Ελευθέριος Βενιζέλος
Ενδεικτικό του χαρακτήρα και της ακεραιότητας του Αντωνίου Ζηλήμονος είναι το ακόλουθο περιστατικό:
Όταν ο Ελευθέριος Βενιζέλος έγινε εκ νέου Πρωθυπουργός το 1928, ζήτησε να συναντήσει τον Αντώνιο Ζηλήμονα, που τότε ήταν Πρόεδρος του Αρείου Πάγου. Ο Αντώνιος Ζηλήμων, που ήταν και προσωπικός φίλος του Έλληνα Πρωθυπουργού, απάντησε, με τη σοβαρότητα, το κύρος, αλλά και τη φυσική ευγένεια που τον διέκρινε: "Πείτε παρακαλώ στον κύριο Πρωθυπουργό, ότι ο Πρόεδρος του Αρείου Πάγου από της ογδόης πρωινής μέχρι της τρίτης απογευματινής, βρίσκεται στο γραφείο του εργαζόμενος. Θα θεωρήσει μεγάλη τιμή του, αν ο Πρωθυπουργός τον επισκεφθεί" .
Εξωτερικοί σύνδεσμοι
Κατηγορία:Έλληνες νομικοί Κατηγορία:Έλληνες δικαστικοί
Κατάποση
Η κατάποση είναι η διαδικασία με την οποία ο βλωμός που σχηματίζεται από την μάσηση μεταφέρεται μέσου του οισοφάγου στο στομάχι ώστε να προχωρήσει η διαδικασία της πέψης.
Αντανακλαστικός μηχανισμός
Η κατάποση στηρίζεται σε αντανακλαστικό μηχανισμό που ελέγχεται από το κέντρο της κατάποσης που βρίσκεται στον δικτυωτό σχηματισμό του προμήκη μυελού και της γέφυρας. Το αντανακλαστικό διακρίνεται σε τρεις φάσεις:
Προβλήματα κατάποσης
Η δυσκολία στην κατάποση ονομάζεται δυσκαταποσία και μπορεί να είναι επώδυνη ή ανώδυνη. Η επώδυνη κατάποση οφείλεται συνήθως σε φλεγμονή όπως π.χ. οξεία αμυγδαλίτιδα, ενώ η χρόνια ανώδυνη δυσκαταποσία μπορεί να οφείλεται σε νεοπλασία, παράλυση, γενική πάθηση κτλ. Ανάλογα με τη φάση της κατάποσης στην οποία εμφανίζεται η ενόχληση εντοπίζεται και το σημείο στο οποίο υπάρχει το πρόβλημα.
Ζαν-Ανρί Σεάν
Ο Ζαν-Ανρί Σεάν (Jean-Henry Céant, γεννήθηκε στις 27 Σεπτεμβρίου 1956) είναι Αϊτινός πολιτικός και πρωθυπουργός της χώρας του από τον Σεπτέμβριο του 2018 ως τις 21 Μαρτίου 2019.
Κατάποση
Προβλήματα κατάποσης
Κατηγορία:Πεπτικό σύστημα Κατηγορία:Αντανακλαστικά
Ζαν-Ανρί Σεάν
Πρωθυπουργός
Ο Σεάν επιλέχθηκε από τον πρόεδρο Ζοβενέλ Μοΐζ στο αξίωμα του Πρωθυπουργού τον Αύγουστο του 2018. Αντικατέστησε τον παραιτηθέντα Ζακ Γκι Λαφοντάν, ο οποίος αποχώρησε λόγω της οικονομικής κρίσης. Ήταν συμβολαιογράφος στο επάγγελμα και υποψήφιος για την προεδρία το 2016. Ο Σεάν ηγείται μιας πολιτικής οργάνωσης που ονομάζεται Renmen Ayiti.
Παραπομπές
Σεαν
Θαλάσσιο σκι
Το θαλάσσιο σκι είναι θαλάσσιο σπορ στο οποίο ένα άτομο έλκεται από ένα ταχύπλοο σκάφος μέσω ενός σκοινιού ή σύρματος και ολισθαίνει σε μια υδάτινη επιφάνεια, συνήθως θάλασσα αλλά και λίμνη ή ακόμα και σε ποταμό.
Ιστορικά στοιχεία
Ιστορικά έχουν καταγραφεί πολλές προσπάθειες του ανθρώπου να «περπατήσει» και να γλιστρήσει πάνω στο νερό. Κατά καιρούς χρησιμοποιήθηκαν διάφορες εφευρέσεις που εξυπηρέτησαν, με σχετική επιτυχία, το συγκεκριμένο σκοπό, αλλά τίποτα που να μοιάζει με το σημερινό θαλάσσιο σκι. Ο λόγος προφανής : Το σημαντικότερο ρόλο για την πλεύση, το γλίστρημα και την πορεία στο νερό, παίζει το σκάφος που, ουσιαστικά, είναι η κινητήριος δύναμη του σκιέρ.
Αγωνιστικό θαλάσσιο σκι
Το θαλάσσιο σκι ως άθλημα αποτελείται από τρία αγωνίσματα:
Σλάλομ
Ο αθλητής/τρια στο αγώνισμα του σλάλομ προσπαθεί να ολοκληρώσει 6 στροφές γύρω από τις μπάλες του στίβου. Ο βαθμός δυσκολίας αυξάνεται μετά από κάθε επιτυχημένο πέρασμα του αθλητή, με την αύξηση της ταχύτητας του σκάφους έως την ανώτατη ταχύτητα των 58χλμ. για τους άνδρες και 55χλμ. για τις γυναίκες, και εν συνεχεία με τη μείωση του μήκους του σχοινιού έλξης του/της αθλητή/τριας. Ο αθλητής/τρια που θα περάσει τις περισσότερες μπάλες είναι και ο νικητής.
Άλμα
Ο αθλητής/τρια στο αγώνισμα του άλματος προσπαθεί, περνώντας πάνω από τον βατήρα του άλματος να επιτύχει την όσο το δυνατόν μεγαλύτερη απόσταση. Η μέγιστη ταχύτητα του σκάφους είναι σταθερή 57χλμ. για τους άνδρες και 54χλμ. για τις γυναίκες, και το μέγιστο ύψος του βατήρα είναι 1.80μ και 1.65μ. αντιστοίχως. Νικητής αναδεικνύεται ο αθλητής/τρια που θα επιτύχει το μεγαλύτερο άλμα.
ΦΚ Χάνσα Ρόστοκ
Η Χάνσα Ρόστοκ (γερμανικά: Hansa Rostock) είναι γερμανική ποδοσφαιρική ομάδα από την πόλη Ρόστοκ. Είναι μία από τις πιο πετυχημένες ομάδες από τη Λαϊκή Δημοκρατία της Γερμανίας με πολλές συμμετοχές στη Μπουντεσλίγκα. Ο σύλλογος διαθέτει περίπου 10.500 μέλη. Έδρα της ομάδας είναι το Όστζεεσταντιον, χωρητικότητας 29.000 θεατών.
Έχει κατακτήσει 5 φορές την Ομπερλίγκα. Επιπρόσθετα, έχει κατακτήσει 1 φορά το Κύπελλο Λ.Δ. Γερμανίας (ποδόσφαιρο ανδρών) το 1991, ενώ ήταν φιναλίστ 5 σε πέντε διοργανώσεις. Έχει ακόμη ένα πρωτάθλημα στη 2η Μπούντεσλιγκα.
Ιστορία
Την 1η Νοεμβρίου 1954 ιδρύθηκε ο σύλλογος «Σπόρτκλουμπ Έμπορ Ροστόκ» (Sportclub Empor Rostock). Η ομάδα ποδοσφαίρου, ωστόσο, δεν είχε τη δυνατότητα να μετέχει στις τοπικές Betriebssportgemeinschaften όπως η ομάδα του τμήματος χειροσφίρισης, οπότε πραγματοποιήθηκε αλλαγή έδρας της ομάδας ΜΣΓ Έμπορ Λάουτερ (BSG Empor Lauter) από το Λάουτερ στο Ρόστοκ.
Η περιοχή γύρω από το Λάουτερ, κοντά στα τσεχικά σύνορα, εκπροσωπούνταν στο ποδόσφαιρο της Ανατολικής Γερμανίας από ανταγωνιστικές ομάδες, συμπεριλαμβανομένων των Βίζμουτ Άουε, Φόρτσριτ Μέρανε και Μότορ Ζβίκαου, έτσι ο πολιτικός Καρλ Μέις διέταξε την εκ νέου μετακίνηση των ποδοσφαιριστών της Έμπορ Λάουτερ, υπό τις μάταιες διαδηλώσεις των τοπικών υποστηρικτών της ομάδας, προς Ρόστοκ. Αυτό δεν ήταν ένα ασυνήθιστο περιστατικό ποδόσφαιρο της Ανατολικής Γερμανίας, καθώς οι σύλλογοι τακτικά μετονομάζονταν ή άλλαζαν έδρα από πόλη σε πόλη, υπό την καθοδήγηση των κομμουνιστών αξιωματούχων.
Η μεταφορά της ομάδας του Λάουτερ στο Ρόστοκ την περίοδο 1954-1955, οδήγησε στην εξαφάνιση του συλλόγου από το άθλημα. Ένας νέος σύλλογος ιδρύθηκε το 1956 ως ΜΣΓ Έμπορ Λάουτερ και την 1η Αυγούστου του 1990, με βάση την παράδοση της αρχικής ομάδας, αγωνίστηκε ως Λάουτερεν Σπόρτφεραϊν Βικτόρια 1913 (Lauterer Sportverein Viktoria 1913).
Μετεγκατάσταση στο Ροστόκ
Το ποδοσφαιρικό τμήμα του συλλόγου «Σπόρτκλουμπ Έμπορ Ροστόκ» (Sportclub Empor Rostock) πήρε τη θέση του πρώην συλλόγου του Λάουτερ, το Νοέμβριο του 1954. Η αναδιοργάνωση του αθλητισμού της Ανατολικής Γερμανίας το 1965, οδήγησε το ποδοσφαιρικό τμήμα του συλλόγου να γίνει ανεξάρτητο με την ονομασία «Χάνσα Ρόστοκ» (Hansa Rostock), η οποία χαρακτηρίστηκε ως ένας από τους 11 συλλόγους της χώρας, που προορίζονταν να αναδείξουν τα ταλέντα για την ανάπτυξη μιας ισχυρής εθνικής ομάδας της Ανατολικής Γερμανίας. Η ονομασία του νέου συλλόγου προήλθε από τη γερμανική Χάνσα.
Εξωτερικοί σύνδεσμοι
Κατηγορία:ΦΚ Χάνσα Ρόστοκ Κατηγορία:Ιδρύσεις ποδοσφαιρικών ομάδων το 1965
Πάκτωνας
Ο Πάκτωνας ή πάχτωνας αποτελεί είδος σχεδίας περισσότερο τετράγωνης μορφής χωρίς τρόπιδα, με επίπεδο πυθμένα και με υπερυψωμένες πλευρές. Λέγεται κοινώς και "σάλι του καλαφάτη".
Ο πάκτωνας χρησιμοποιείται κυρίως για τις διανάξεις (καλαφατίσματα) των πλευρών των ξύλινων σκαφών, τον παρά την ίσαλο καθαρισμό τους και για την βαφή τους. Όλες οι εργασίες βαφής των πλευρών των πλοίων εκτός ναυπηγικής κλίνης γίνονται και με τέτοια μέσα, εκτός από λέμβους. Σε έκτακτες βαφές πλοίων τον πάκτωνα μπορεί ν΄ αντικαταστήσει και μια "μόνιμη σωσίβια σχεδία" του πλοίου που ρίπτεται για τον λόγο αυτό στη θάλασσα.
Κατηγορία:Ναυτική τέχνη
Γκιοκ Μεντρεσέ (Σεβάστεια)
Ο Γκιοκ Μεντρεσές (Gökmedrese ή Gök Medrese) είναι ένα ισλαμικό εκπαιδευτικό ίδρυμα του 13ου αιώνα στη Σεβάστεια της Τουρκίας. Το όνομά του κυριολεκτικά σημαίνει «Ουράνιος Μεντρεσές» ή «Μπλε Μεντρεσές» και το έχει πάρει λόγω της διακόσμησής του με μπλε πλακάκια. Είναι γνωστό και ως Σαχιμπιγέ Μεντρεσέσι (Sâhibiye Medresesi). Βρίσκεται στους πρόποδες ενός φρουρίου. Στις 15-04-2014 προτάθηκε να συμπεριληφθεί στην προσωρινή λίστα Μνημείων Παγκόσμιας κληρονομιάς της ΟΥΝΕΣΚΟ.
Ιστορία
Σημαντικές εργασίες αποκατάστασης του κτηρίου έχουν γίνει κατά τη διάρκεια του 19ου και 20ου αιώνα. Το κτήριο επισκευάστηκε από τον μουφτή της Σεβάστειας Αμπντουλάχ Εφέντη το 1823 και ήταν σε χρήση ως το 1926. Σε ένα σημείο του κτηρίου υπάρχει μία επιγραφή, όπου αναφέρει ότι έγινε ανακαίνιση του κτηρίου τα έτη 1923-1924. Ένα σχέδιο ανάπλασης της ιστορικής περιοχής της Σεβάστειας βρίσκεται σε εξέλιξη με απώτερο στόχο η ευρύτερη περιοχή του Γκιοκ Μεντρεσέ να γίνει ένα υπαίθριο μουσείο.
Το κτήριο του Γκιοκ Μεντρεσέ χρησιμοποιήθηκε ως μουσείο μεταξύ των ετών 1934-1967.
Παραπομπές
Κατηγορία:Αξιοθέατα στην Τουρκία Κατηγορία:Θρησκευτικά εκπαιδευτικά ιδρύματα Κατηγορία:Κτίρια και κατασκευές στην Τουρκία Κατηγορία:Σεβάστεια Κατηγορία:Ενδεικτικός κατάλογος Μνημείων Παγκόσμιας Κληρονομιάς στην Τουρκία
Σαν Λεονάρντο ιν Πασσίρια
Το Σαν Λεονάρντο ιν Πασσίρια (ιταλικά: San Leonardo in Passiria, ) ή Σανκτ Λέονχαρντ ιν Πασάιερ (γερμανικά: St. Leonhard in Passeier, ) είναι πόλη της Ιταλίας με 3.547 κατοίκους της Αυτόνομης Επαρχίας του Μπολτσάνο, που βρίσκεται στις Δολομίτικες Άλπεις και στην κοιλάδα Βαλ Πασίρια.
Το 98,30% των κατοίκων μιλούν Γερμανικά, το 1,61% Ιταλικά και μόλις 0,09% Λαδινικά.
Ιστορία
Το 1116 χτίστηκε στην περιοχή από Τεύτονες ναός του Αγίου Λεονάρδου και σταδιακά γύρω από αυτόν δημιουργήθηκε αρχικά ένας οικισμός για εξελιχθεί στην σημερινή κωμόπολη. Μέχρι το 1923 ανήκε στην Αυστρία και στο καντόνι του Τιρόλο, από το 1923 μαζί με όλο το Νότιο Τιρόλο ανήκει στην Ιταλία.
Αξιοθέατα
Από τα αξιοθέατα της πόλης είναι ο ναός του Αγίου Λεονάρδου χτισμένη σε γοτθικό ρυθμό. Ο ναός του Αγίου Ιππόλυτου ρωμανικές τοιχογραφίες από το 1380. Το κάστρο Τζιόβο με το παρεκκλήσι του με γοτθικές τοιχογραφίες. Το μουσείο - πρώην πανδοχείο και κατοικία του Αντρέας Χόφερ, εθνικού ήρωα της Αυστρίας, ο οποίος γεννήθηκε εδώ.
Βιβλιογραφία
Κατηγορία:Δήμοι της Αυτόνομης Επαρχίας του Μπολτσάνο
Welicoruss
Welicoruss είναι Symphonic black metal / Pagan μπάντα από το Νοβοσιμπίρσκ, μια πόλη στη Σιβηρία, Ρωσία.
Γενική ιδέα
Το όνομα του συγκρότηματος, "WelicoRuss", έχει ιστορική σημασία η οποία προέρχεται από το βορειο-ανατολικό τμήμα της παλεάς Ρωσίας. Το όνομα αναφέρεται επίσης στην Ρωσική έπανάσταση, Χερνυσηεβσκυ (Chernysievsky). Ενώ η μουσική του συγκρότηματος είναι χωρίς αμφιβολία, black metal με σκοτάδι και ένταση το "WelicoRuss" ενσωματώνει επίσης υψηλές αξίες παραγωγής, παραδοσιακές "φολκ" μελωδίες και συμφωνικά στοιχεία στις συνθέσεις τους. Οι συνθέσεις των στίχων, έννοιες και ιδεολογίες είναι εμπνευσμένα από την αρχαία παράδοση - παγανιστικής ιστορίας και υπερβατικής φιλοσοφίας.
Τα Πρώτα Χρόνια
Το μουσικό βίντεο με το τραγούδι "Blizzard" ξεκίνησε την περιστροφή στο YouTube το έτος 2008. WelicoRuss έπαιξε επίσης σε σκηνή μαζί με τους Gorgroth, Samael, Moonspell, και Cynic, μεταξύ άλλων, έχουν παίξει επίσης την ίδια χρόνια στο φεστιβάλ "Metal Heads Mission". Το συγκρότημα εμφανίζετε στο ρωσικό περιοδικό "Dark City Magazine" (τεύχος # 47 ), που τους πρόσθεσε δημοσιότητα και φήμη, και που τους βοήθησε να αναγνωριστούν σε όλη τη Ρωσία. Κατά το έτος 2009 το συγκρότημα εκτέλεσε την πρώτη τους περιοδεία σαν επικεφαλής συγκρότημα του φεστιβάλ, σε 16 διαφορετικές πόλεις της Ρωσίας από τις 11.4.2009 έως τις 24.5.2009, η περιοδεία ονομαζόταναι "WinterMoon Symphony Tour". Η μπάντα εμφανίζετε και μοιράστηκε επίσης τη σκηνή με το θρυλικό Νορβηγικό Viking black metal συγκρότημα Helheim κατά το έτος 2009.
Ρωσική Έτη
31, Ιουλίου το 2011, είχε κυκλοφορήσει το νέο, και δωρεάν single που ονομάζεται "Kharnha", το οποίο αποτελείται από τρία νέα τραγούδια, εισαγωγή και μια ορχηστρική εκδοχή υπό την ονομασία του τίτλου "Kharnha". Αυτή η έκδοση παρουσιάζει το συγκρότημα σε μια κάπως διαφορετική οπτική γωνία, με έναν πιο μελωδικό ύφος και πιο περιεκτικότερη γραφή.
12, Δεκεμβρίου 2011, "WelicoRuss" παρουσίασε το δικό του νέο μουσικό βίντεο "Kharnha" στο "Rock City Club" στο Νοβοσιμπίρσκ. Το βίντεο τραβήχτηκε από μία επαγγελματική κινηματογραφική εταιρεία "Imperium Studios" υπό την ηγεσία του Αλέξανδρου Τσουρουπά και του Αλεξάντερ Σέμκό, ο οποίος εκπροσώπησε τα Ρωσο-Σκανδιναβικά θέματα με τη συμμετοχή της ιστορικής ομάδας ανασυγκρότησης "Steel Fist" και με τη συμμετοχή Ρωσικού μοντέλου της Σοφίας Σόναδόρ.
Τον Νοέμβριο του 2012 - κυκλοφόρησε το νέο μουσικό βίντεο "Sons Of The North" στο YouTube. Η σκηνοθεσία διαχειρίστηκε από τον Αλεξέι Βογάνοβ και είχε καταγραφεί με μία αλλη επαγγελματική κινηματογραφική εταιρεία "EYE Cinema" στούντιο. Η ιδέα του μουσικού βίντεο κλιπ και του τραγουδιού εμπνέονται από την ιστορία ενός ανθρώπου, ο οποίος ξύπνησε κατά λάθος τα παιδιά του Βορρά, τα οποία σκοτώθηκαν από μια πολύ παλιά και ισχυρή μάγισσα. Τώρα θέλουν την εκδίκηση τους.
Ευρωπαϊκά Έτη
Το 2013 - Ο ιδρυτής της μπάντας Αλεξέι Μπογάνοβ κατανόησε ότι το συγκρότημα έφτασε στο μέγιστο των δυνατοτήτων της, στις επιδόσεις σε όλο το δυτικό τμήμα της Ρωσίας. Η έλλειψη υποδομών και των μεγάλων εξόδων των ταξιδιών δεν επιτρέπαν την ανάπτυξη του συγκρότηματος. Έτσι ώστε το φθινόπωρο του 2013 ο Αλεξέι Βογάνοβ αποφάσισε να μετακινήθει στην Πράγα και να ψάξει εκεί νέους μουσικούς, για μια ακόμη φορά, που θα είναι πιο ισχυρή από ποτέ. Εκεί όμως βρίσκει σύντομα ένα νέο Σέρβο κιθαρίστα τον Μάριτς Γκόικο, τον Τσέχο ντράμερ Δαβίδ Ούρβαν, και τον Ρώσο μπασίστα Δημήτρη Ζηιχάρεβιτς, όπου και το συγκρότημα "Welicoruss" γίνεται διεθνές.
Το 2014 - το συγκρότημα επιστρέφει ξανά στη σκηνή μαζί ένα από τα πιο μεγάλα συγκροτήματα, όπως τους Arkona, στην Πράγα και στο Μπρνο. Επίσης συμμετέχουν στο μεγάλο φεστιβάλ το οποίο ονομάζεται "Made Of Metal" και "Under The Dark Moon" στην Τσεχία.
Εξωτερικοί σύνδεσμοι
Κατηγορία:Ρωσικά black metal συγκροτήματα Κατηγορία:Symphonic black metal συγκροτήματα
Ούγος Δ΄ του Σατωντάν
Ο Ούγος Γ΄, γαλλ.: Hugues III du Châteaudun (απεβ. 1110) από τον Οίκο του Σατωντάν και του Περς, ήταν υποκόμης του Σατωντάν.
Βιογραφία
Ήταν γιος του Ροτρού Α΄ υποκόμη του Σατωντάν και της Αντελίζ ντε Μπελέμ, κόρης του Γκερέν του Ντομφρόντ. Ο Ούγος Δ΄ έγινε υποκόμης του Σατωντάν μετά το τέλος του πατέρα του το 1080.
Τον Ούγκο Δ΄ διαδέχτηκε, μετά το τέλος του, ο Γοδεφρείδος Γ΄ ως υποκόμης του Σατωντάν.